Diari Oficial de la Generalitat Valenciana


Sumari del DOGV 5205, del 23-02-2006 (2006/1547)

Informació pública dels projectes de repacel·lació forçosa sectors D i E del pla especial de reforma interior número 7. Expedients número 60/2000 i 62/2000.
------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1547


Organisme emissor
:   Ajuntament de Sagunt

Tipus de document
:   Anunci

Informació pública dels projectes de repacel·lació forçosa sectors D i E del pla especial de reforma interior número 7. Expedients número 60/2000 i 62/2000. [2006/S1547]  
Mitjançant el present edicte us comuniquem, que el regidor delegat d'Urbanisme, en virtut de les atribucions que li conferix la legislació vigent, ha dictat amb data 19 de desembre de 2005, la següent:  
Resolució del regidor delegat d'Urbanisme número 501.  
Assumpte. Informació pública dels projectes de reparcel·lació forçosa sectors D i E del pla especial de reforma interior número 7. Expedients 60/2000 i 62/2000.  
Vist que mitjançant acord plenari de data 31 de gener de 2004, es va procedir a l'aprovació i adjudicació provisional del programa d'actuació integrada dels sectors D i E del PERI número 7.  
Vist que seguint els tràmits de l'expedient per l'agent urbanitzador amb data 27 de juliol de 2005, número de registre d'entrada 38.625, es presenta projecte de reparcel·lació forçosa dels sectors D i E del PERI número 7, que consta de la documentació següent:  
1. Introducció.  
2. Memòria.  
3. Finques aportades.  
4. Valoració del vol.  
5. Finques d'adjudicació.  
6. Calendari de cobrament quotes d'urbanització.  
7. Plànols.  
Annex:  
Certificat registral de dominis i càrregues.  
Vist que amb data 24 d'octubre de 2005, es va emetre informe per part dels servicis tècnics municipals, pel qual s'han de corregir certs punts pel tècnic de planejament.  
Vist que amb data 30 de novembre de 2005, número de registre d'entrada 57.855, es presenten ambdós projectes de reparcel·lació que anul·len el presentat amb data juliol de 2005, i que recull les consideracions municipals. Estes consideracions se centren bàsicament en clarificar de manera més exhaustiva el tractament de l'àmbit 2 d'ambdós sectors en la seua relació amb les obres executades per la Conselleria d'Obres Públiques en la Ronda de Sagunt a Canet d'En Berenguer, el tractament de les zones de domini públic, bé siguen de la COPUT i/o de l'Ajuntament de Sagunt i els drets, obligacions i percentatges de participació de cadascun dels propietaris en funció del sector D o E del PERI al qual pertanyen.  
Tot i que documentalment es troben unificats, estem davant de dos projectes de reparcel·lació, corresponents a ambdós sectors i amb dos comptes de liquidació provisional.  
Atés que el projecte de reparcel·lació s'haurà d'ajustar a les actuacions prèvies a l'aprovació, i seguirà les pautes de l'article 69 de la Llei Reguladora de l'Activitat Urbanística de la Generalitat Valenciana.  
Atés que el projecte de reparcel·lació s'ajusta als criteris previstos en l'article 70 de la LRAU.  
Atés que l'alcaldessa presidenta té, entre altres les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1981, de 2 d'abril de Bases de Règim Local.  
Atés que mitjançant resolució de l'Alcaldia de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.  
D'acord amb tot l'anterior, resolc: participar  
Primer. Sotmetre al tràmit d'informació pública els projectes de reparcel·lació forçosa dels sectors D i E del pla especial de reforma interior número 7 de data d'entrada en este Ajuntament 30 de novembre de 2004, número de registre d'entrada 57.855, mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i se li comunica la possibilitat de formular al·legacions durant el termini de 20 dies, comptadors des de la publicació de l'edicte en el Diari Oficial de la Generalitat Valenciana.  
Segon. Remetre avís amb el contingut als titulars registrals i cadastrals afectats per l'actuació.  
Sagunt, 12 de gener de 2006.. El regidor delegat d'Urbanisme: Francesc Fernández.